Държавен вестник, бр. 47, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  47
България и са регистрирани в други държави, 
се осъществяват, без да се подава уведомление 
до комисията при условие, че използването на 
радиочестотния спектър от земни станции на 
борда на въздухоплавателни средства (AES) 
вече е разрешено от държавата, под чиято 
юрисдикция са регистрирани въздухоплава­
телните средства.
(3) Електронните съобщения по ал. 1 и 2 се 
осъществяват при условие, че операторът на 
спътниковата мрежа, под чийто контрол работи 
земната станция на борда на въздухоплавателно 
средство (AES), е уведомил Европейския офис 
по съобщения (ЕСО) за работата на спътни­
ковата си мрежа.
(4) При осъществяване на електронните 
съобщения по ал. 1 и 2 се спазват техническите 
изисквания, посочени в т. 7 от приложението.
(5) Електронни съобщения чрез земни стан­
ции на борда на въздухоплавателни средства 
(AES) се осъществяват само при условие, че 
се спазват изискванията за авиационна безо­
пасност чрез сертифициране на летателната 
годност и други приложими към въздухопла­
ването разпоредби.
Чл. 16. (1) Електронни съобщения чрез 
земни станции на борда на плавателни съдо­
ве (ESV), регистрирани под юрисдикцията на 
Република България, се осъществяват само 
след предварително разрешение на министъра 
на транспорта, информационните технологии 
и съобщенията или упълномощено от него 
длъжностно лице за монтиране и експлоата­
ция на необходимите съоръжения на борда на 
съответния плавателен съд.
(2) Електронни съобщения чрез електрон­
ни съобщителни мрежи от земни станции на 
борда на плавателни съдове (ESV), които се 
намират в териториалното море на Република 
България и са регистрирани в други държави, 
се осъществяват, без да се подава уведомление 
до комисията при условие, че използването 
на радиочестотния спектър от земни станции 
на борда на плавателни съдове (ESV) вече е 
разрешено от държавата, под чиято юрисдикция 
са регистрирани плавателните съдове.
(3) Електронните съобщения по ал. 1 и 2 
се осъществяват при условие, че операторът 
на спътниковата мрежа, под чийто контрол 
работи земната станция на борда на плавателен 
съд (ESV), е уведомил Европейския офис по 
съобщения (ЕСО) за работата на спътниковата 
си мрежа.
(4) При осъществяване на електронните 
съобщения по ал. 1 и 2 се спазват техническите 
изисквания, посочени в т. 7 от приложението.
(5) Електронни съобщения чрез земни стан­
ции на борда на плавателни съдове (ESV) се 
осъществяват само при условие, че се спазват 
изискванията за морската безопасност и/или 
обществената сигурност и други приложими 
към морското оборудване разпоредби.
Допълнителни разпоредби
§ 1. По смисъла на тези правила:
1. „Устройства с малък обсег на действие“ 
са радиосъоръжения, които осигуряват еднопо­
сочна или двупосочна радиовръзка и предават 
на къси разстояния с ниска мощност.
2. „СВ (Citizen Band) 27 MHz“ е граждан­
ски късовълнов радиочестотен обхват 26,96 – 
27,41 MHz.
3. „PMR (Private/Professional Mobile Radio)“ 
е електронна съобщителна мрежа от подвижна 
радиослужба, в която всички радиостанции се 
свързват равнопоставено помежду си. 
4. „LEST (Low e.i.r.p. Satellite Terminals)“ са 
спътникови терминали с еквивалентна изотроп­
но излъчена мощност (e.i.r.p.) не по-висока от 
34 dBW от радиослужби неподвижна спътникова 
и/или радиоразпръскване спътниково, работещи 
без необходимост от обслужване и под контрола 
на спътникова система и предназначени за осъ­
ществяване на цифрови електронни съобщения 
чрез спътници на геостационарна орбита.
5. „HEST (High e.i.r.p. Satellite Terminals)“ са 
спътникови терминали с еквивалентна изотроп­
но излъчена мощност (e.i.r.p.), по-висока от 34 
dBW и не по-висока от 50 dBW, от радиослужби 
неподвижна спътникова и/или радиоразпръск­
ване спътниково, работещи без необходимост 
от обслужване и под контрола на спътникова 
система и предназначени за осъществяване на 
цифрови електронни съобщения чрез спътници 
на геостационарна орбита.
6. „Интелигентни транспортни системи“ 
са област от системи и услуги, базирани на 
информационни и съобщителни технологии, 
включително обработка, управление, позицио­
ниране, комуникации и електроника, които се 
използват в пътнотранспортна система.
7. „Ground probing radar (GPR) imaging system“ 
е система за получаване на изображение при 
използване на радар за обследване на терен. 
Това е сензор за смущаващо поле, проектиран 
да работи само когато е в контакт с обследвания 
терен или е на един метър под повърхността му, 
за откриване или получаване на изображения 
от заровени обекти или установяване на физи­
чески обекти в дълбочина на терена. За тази 
цел енергията от GPR системата е умишлено 
насочена към повърхността на терена.
8. „Wall probing radar (WPR) imaging system“ 
е система за получаване на изображение при 
използване на радар за обследване на стена. 
Това е сензор за смущаващо поле, проектиран 
да открива местоположението на обекти в сте­
на или да установява наличие на физически 
обекти във вътрешността на стената. Стената 
е бетонна конструкция, част от мост, стена в 
рудник или друга физическа конструкция, която 
е достатъчно плътна и дебела, за да погълне 
по-голямата част от излъчения от системата 
сигнал.